న్యూఢిల్లీ : భారతదేశ 44వ ప్రధాన న్యాయమూర్తిగా జస్టిస్ జగదీశ్ సింగ్ ఖేహర్ బుధవారం ప్రమాణ స్వీకారం చేశారు. రాష్ట్రపతి భవన్లో జరిగిన కార్యక్రమంలో జస్టిస్ ఖేహర్ చేత రాష్ట్రపతి ప్రణబ్ ముఖర్జీ ప్రమాణం చేయించారు. దీంతో ఈ పదవిని అలంకరించిన తొలి సిక్కు జాతీయుడిగా చరిత్ర సృష్టించారు. ఆయన ఆగస్టు 28 వరకు ప్రధాన న్యాయమూర్తిగా బాధ్యతలు నిర్వహిస్తారు. ఆయన సుప్రీంకోర్టు న్యాయమూర్తిగా 2011 సెప్టెంబరు 13 న బాధ్యతలు చేపట్టారు.జాతీయ న్యాయ నియామకాల కమిషన్ చట్టాన్ని రద్దు చేసిన రాజ్యాంగ ధర్మాసనంలో జస్టిస్ ఖేహర్ ఉన్నారు. అరుణాచల్ ప్రదేశ్లో రాష్ట్రపతి పాలనను రద్దు చేసిన ధర్మాసనానికి ఆయన నేతృత్వం వహించారు.సుప్రీంకోర్టు ప్రధాన న్యాయమూర్తి జస్టిస్ టీఎస్ ఠాకూర్ మంగళవారం పదవీ విరమణ చేసిన సంగతి తెలిసిందే.
newdhilly : bharatadesa 44va pradhaana nyaayamuurtigaa justis jagadish sing khehar budhavaaram pramaana sweekaaram chesaru. rashtrapati bhavanlo jarigina kaaryakramamlo justis khehar chetha rashtrapati pranab mukharji pramaanam cheyinchaaru. deentho ee padavini alankarinchina toli sikku jaateeyudigaa charitra srushtinchaaru. aayana aagastu 28 varaku pradhaana nyaayamuurtigaa baadhyatalu nirvahistaaru. aayana supreenkortu nyaayamuurtigaa 2011 septembaru 13 na baadhyatalu chepattaru.jaateeya nyaaya niyaamakaala kamishan chattaanni raddu chesina raajyaamga dharmasanamlo justis khehar unnaaru. arunachal pradeshlo rashtrapati paalananu raddu chesina dharmasananiki aayana netrutvam vahinchaaru.supreenkortu pradhaana nyaayamuurti justis ts taakuur mangalavaaram padavee viramana chesina sangati telisinde.